Legal Document

Category: 30

Text:
Σύσταση Διεύθυνσης Ειδικών Φόρων Κατανάλωσης στη Γενική Διεύθυνση Τελωνείων. Συνιστάται στη Γενική Διεύθυνση Τελωνείων και Ειδικών Φόρων Κατανάλωσης Διεύθυνση Ειδικών Φόρων Κατανάλωσης, στην οποία περιέρχονται: Οι αρμοδιότητες της Δ. 29 Διεύθυνσης Φορολογίας Οινοπνεύματος του άρθρου 6 του Π.Δ. 543/1989 και της Δ. 37 Διεύθυνσης Φοροτεχνικής του άρθρου 7 του ίδιου Π.Δ., εκτός εκείνων του άρθρου 38 του Ν. 2127/1993. Όλες οι αρμοδιότητες του Τμήματος Ε Φορολογίας Καπνού της Δ. 14 Διεύθυνσης Φ.Π.Α. και Ειδικών Φορολογιών του άρθρου 16 του Π.Δ. 284/1988, όπως ισχύει μετά την αντικατάσταση του με το άρθρο 7 του Π.Δ. 511/ 1989. Οι αρμοδιότητες του Γραφείου Φόρων κατά την Εισαγωγή (πλην Φ.Π.Α.) του Τμήματος Φόρων κατά την Εισαγωγή (πλην Φ.Π. Α.) και Δασμολογικών Προτιμησιακών Καθεστώτων της Δ 17 Διεύθυνσης Δασμολογικής του άρθρου 19 του Π.Δ.284/1988, όπως ισχύει μετά την αντικατάσταση του με το άρθρο 8 του Π.Δ. 511/1989. Η Διεύθυνση Ειδικών Φόρων Κατανάλωσης διαρθρώνεται στα ακόλουθα Τμήματα και Γραφεία, μεταξύ των οποίων κατανέμονται οι αρμοδιότητες της ως εξής: Τμήμα Α Φορολογίας Πετρελαιοειδών Προϊόντων. Μελέτη, κατάρτιση και προσαρμογή νομοθετικών και διοικητικών πράξεων για την εφαρμογή των φορολογιών των πετρελαιοειδών προϊόντων. Κατεύθυνση και παρακολούθηση της εφαρμογής της νομοθεσίας που αναφέρεται στη φορολογία των πετρελαιοειδών προϊόντων και σε κάθε άλλο θέμα, σχετικά με τα προϊόντα αυτά. Παρακολούθηση, μελέτη και αξιοποίηση των κανονισμών, Οδηγιών και λοιπών πράξεων των οργάνων της Ε.Ο.Κ., τη νομολογία του Ευρωπαϊκού Δικαστηρίου και τη λήψη των αναγκαίων για την υλοποίηση αυτών μέτρων. Παρακολούθηση και κατεύθυνση της εφαρμογής των Φορολογικών διατάξεων που αναφέρονται σε ειδικά τελωνειακά καθεστώτα. Εισήγηση μέτρων για τη νομοθετική ρύθμιση των θεμάτων που ανακύπτουν κατά την εφαρμογή της σχετικής νομοθεσίας. Παρακολούθηση της εξέλιξης των εσόδων από τη φορολογία των πετρελαιοειδών, συγκέντρωση και τήρηση σχετικών στατιστικών στοιχείων. Τμήμα Β Φορολογίας Καπνού. Μελέτη, κατάρτιση και προσαρμογή νομοθετικών και διοικητικών πράξεων για την εφαρμογή των φορολογιών των καπνικών προϊόντων. Κατεύθυνση και παρακολούθηση της εφαρμογής της νομοθεσίας που αναφέρεται στη φορολογία καπνού και σε κάθε άλλο θέμα, σχετικό με τα καπνοβιομηχανικό προϊόντα. Κατεύθυνση και παρακολούθηση της εφαρμογής των νόμων, σχετικά με την ίδρυση ιδιωτικών καπνεργοστασίων, τη σύσταση και λειτουργία των καπνοβιομηχανιών, την εποπτεία των εργασιών αυτών, την κυκλοφορία των καπνοβιομηχανιών προϊόντων και γενικά την εμπορία και χρήση του σιγαρόχαρτου και του λεπτού χάρτου. Παρακολούθηση, μελέτη και αξιοποίηση των κανονισμών, Οδηγιών και λοιπών πράξεων των Οργάνων της Ε.Ο.Κ., τη νομολογία του Ευρωπαϊκού Δικαστηρίου και τη λήψη των αναγκαίων για την υλοποίηση αυτών μέτρων. Παρακολούθηση και κατεύθυνση της εφαρμογής των φορολογικών διατάξεων που αναφέρονται σε ειδικά τελωνειακά καθεστώτα. Μέριμνα για την εκτύπωση και διάθεση ταινιών καπνού. Εισήγηση μέτρων για τη νομοθετική ρύθμιση των θεμάτων που ανακύπτουν κατά την εφαρμογή της σχετικής νομοθεσίας. Παρακολούθηση της εξέλιξης των εσόδων από τη φορολογία των καπνιστών, συγκέντωση και τήρηση σχετικών στατιστικών στοιχείων. Τμήμα Γ Φορολογίας Αιθυλικής Αλκοόλης, Αλκοολούχων Ποτών, Οίνου, Ζύθου κ.λ.π. ειδών. Το Τμήμα αυτό ασκεί όλες τις αρμοδιότητες της περίπτωσης α της πρώτης παραγράφου του παρόντος άρθρου και διαρθρώνεται σε δύο (2) Γραφεία. Ι. Γραφείο Φορολογίας Αιθυλικής Αλκοόλης και Αλκοολούχων Ποτών, με αρμοδιότητες εκείνες του άρθρου 6 του Π.Δ. 543/1989 και ΙΙ. Γραφείο Οίνου, ζύθου, Όξους κ.λπ. ειδών, με αρμοδιότητες εκείνες του άρθρου 7 του ίδιου Π. Δ/τος. Τμήμα Δ Φορολογίας Αυτοκινήτων και λοιπών προϊόντων. Μελέτη, κατάρτιση και προσαρμογή νομοθετικών και διοικητικών πράξεων για την εφαρμογή των φορολογιών στα αυτοκίνητα οχήματα (πλην τελών κυκλοφορίας) και στα προϊόντα που υπάγονται σε Ειδικό Φόρο Κατανάλωσης (πλην πετρελαιοειδών, καπνικών και οινοπονεύματος). Κατεύθυνση και παρακολούθηση της εφαρμογής της νομοθεσίας που αναφέρεται στην φορολογία των αυτοκινήτων (πλην των τελών κυκλοφορίας) και προϊόντων υπαγομένων σε Ειδικό Φόρο Κατανάλωσης (πλην των πετρελαιοειδών, καπνικών, οινοπνεύματος και αλκοολούχων ποτών) και σε κάθε άλλο θέμα, σχετικό με τα προϊόντα αυτά. Παρακολούθηση, μελέτη και αξιοποίηση των κανονισμών, Οδηγιών και λοιπών πράξεων των Οργάνων της Ε.Ο.Κ., τη νομολογία του Ευρωπαϊκού Δικαστηρίου και τη λήψη των αναγκαίων για την υλοποίηση αυτών μέτρων. Παρακολούθηση και κατεύθυνση της εφαρμογής των φορολογικών διατάξεων που αναφέρονται σε ειδικά τελωνειακά καθεστώτα. Εισήγηση μέτρων για την νομοθετική ρύθμιση των θεμάτων που ανακύπτουν κατά την εφαρμογή της σχετικής νομοθεσίας. Παρακολούθηση της εξέλιξης των εσόδων από τη φορολογία των παραπάνω προϊόντων, συγκέντρωση και τήρηση σχετικών στατιστικών στοιχείων. Κατεύθυνση και παρακολούθηση της νομοθεσίας για τους φόρους, δικαιώματα, τέλη και εισφορές υπέρ τρίτων κατά την εισαγωγή. Στα Τμήματα της προηγούμενης παραγράφου 2 ανήκει, κατά περίπτωση, η αρμοδιότητα επί των θεμάτων που ρυθμίζονται με το Ν. 2127/1993 «Εναρμόνιση προς το Κοινοτικό δίκαιο του φορολογικού καθεστώτος των πετρελαιοειδών προϊόντων, αλκοόλης και αλκοολούχων ποτών και βιομηχανοποιημένων καπνών», καθώς και η εκπροσώπηση στα αρμόδια Όργανα της Κοινότητας, επί θεμάτων αρμοδιότητας της Δ/νσης. Η Δ.17 Διεύθυνση Δασμολογική και Φόρων κατά την Εισαγωγή (πλην Φ.Π.Α.) της Γενικής Διεύθυνσης Τελωνείων και Ειδικών Φόρων Κατανάλωσης του άρθρου 19 του Π.Δ. 284/1988, όπως αντικαταστάθηκε με το άρθρο 8 του Π.Δ. 511/1989, μετονομάζεται σε «Διεύθυνση Δασμολογική». Από το Τμήμα Φόρων κατά την Εισαγωγή (πλην Φ.Π.Α.) και Δασμολογικών Προτιμησιακών Καθεστώτων της Διεύθυνσης Δασμολογικής αποσπώνται οι αρμοδιότητες του Γραφείου Φόρων κατά την Εισαγωγή (πλην Φ.Π.Α.), το οποίο καταργείται και οι αρμοδιότητες του μεταφέρονται και ασκούνται από τα Τμήματα Α Φορολογίας Πετρελαιοειδών και Δ Φορολογίας Αυτοκινήτων και λοιπών Ειδικών Φορολογιών της Διεύθυνσης Ειδικών Φόρων Κατανάλωσης. Το Τμήμα Φόρων κατά την Εισαγωγή (πλην Φ.Π.Α.) της Διεύθυνσης Δασμολογικής μετονομάζεται σε «Τμήμα Γ Δασμολογικών Προτιμησιακών Καθεστώτων και Καταγωγής» και αναδιαρθρώνεται σε δύο (2) Γραφεία: Ι Γραφείο Δασμολογικών Προτιμησιακών Καθεστώτων. ΙΙ Γραφείο Καταγωγής. Το Τμήμα Φ.Π.Α. Εισαγωγών - Εξαγωγών του άρθρου 16 του Π.Δ. 284/1988 - όπως έχει αντικατασταθεί με το άρθρο 7 του Π.Δ. 511/1989 - το οποίο έχει αποσπασθεί από τη Δ.14 Διεύθυνση Φ.Π.Α. και έχει υπαχθεί στη Γενική Διεύθυνση Τελωνείων και Ειδικών Φόρων Κατανάλωσης, σύμφωνα με το άρθρο 1 παραγρ. 1 περιπτ. δ στοιχείο ιβ του Π.Δ. 17/1991, υπάγεται ως ομώνυμο Τμήμα Ε. .γική Διεύθυνση της Γενικής αυτής Διεύθυνσης. Το Τμήμα Ε Φ.Π.Α. Εισαγωγών - Εξαγωγών της Δ.17 Δασμολογικής Διεύθυνσης ασκεί τις ακόλουθες αρμοδιότητες: Μελέτη, κατάρτιση και προσαρμογή νομοθετικών και διοικητικών πράξεων για την εφαρμογή του Φόρου Προστιθέμενης αξίας στις εισαγωγές και εξαγωγές. Κατεύθυνση και παρακολούθηση της εφαρμογής του Φόρου Προστιθέμενης Αξίας (Φ.Π.Α.) στις εισαγωγές και εξαγωγές και γενικά διεθνείς συναλλαγές, όπως ορίζεται κάθε φορά από τη σχετική νομοθεσία. Μελέτη και παρακολούθηση της σχετικής Κοινοτικής νομοθεσίας και μέριμνα για τη νομοθετική ρύθμιση των θεμάτων που ανακύπτουν κατά την εφαρμογή της. Λήψη των αναγκαίων μέτρων σε συνεργασία με τις άλλες Τελωνειακές Διευθύνσεις για την εφαρμογή διαδικασιών είσπραξης ή απαλλαγής από το Φ.Π.Α. κατά την εισαγωγή ή εξαγωγή. Παρακολούθηση της εξέλιξης των εσόδων από το Φόρο Προστιθεμένης Αξίας επί των εισαγομένων προϊόντων, συγκέντρωση και τήρηση σχετικών στατιστικών στοιχείων. Στις αρμοδιότητες της παρ. 1 του άρθρου 6 του Π.Δ. 551/1988 «Οργανισμός Νομαρχιών (Οργάνωση Οικονομικών Υπηρεσιών)» (ΦΕΚ Α 259) περιέρχονται οι αρμοδιότητες: α) της περίπτωσης β της παρ. 1 του άρθρου 5 αυτού, που παύουν να ασκούνται απο τις Δημόσιες Οικονομικές Υπηρεσίες (Δ.Ο.Υ.) και β) οι αρμοδιότητες του άρθρου 8 αυτού, που αφορούν την εφαρμογή της νομοθεσίας Φορολογίας Οινοπνεύματος, ονοπνευματωδών ποτών, ζύθου, αμυλοσιροπίου, καθώς και της νομοθεσίας περί εμπορίας οίνου, όξους και λοιπών συναφών νόμων, που με την επιφύλαξη των διατάξεων του άρθρου 38 του Ν. 2127/ 1993 παύουν να ασκούνται απο τις Χημικές Υπηρεσίες, τροποποιουμένων ανάλογα των άρθρων 5, 6, 8 του ανωτέρω Π. Δ/τος. Για την εφαρμογή των διατάξεων της προηγούμενης παραγράφου, με εξαίρεση τις διατάξεις του άρθρου 38 του Ν. 2127/1993 όπου στην ισχύουσα νομοθεσία αναφέρεται αρμόδιος Οικονομικός Έφορος ή Δημόσιος Ταμίας ή Προϊστάμενος Δ.Ο.Υ. ή Χημικής Υπηρεσίας, νοείται ο Προϊστάμενος της αρμόδιας Τελωνειακής Αρχής. Το εδάφιο β της παρ. 1 του άρθρου 8 του Π.Δ. 551 / 1988 αντικαθίσταται ως εξής:. Ο, με χημική, φυσική, μηχανική ή άλλη εξέταση, έλεγχος των εισαγομένων ή εξαγομένων εμπορευμάτων και η εμπορευματολογική τους αναγνώριση, για την εφαρμογή από τις αρμόδιες Τελωνειακές Αρχές του Τελωνειακού Δασμολογίου, των Εμπορικών Συμβάσεων με ξένα Κράτη και της Νομοθεσίας της Ε.Ο.Κ.». Η περίπτωση α της παρ. 3 του άρθρου 86 του Π.Δ. 284/1988 αντικαθίσταται ως εξής: 1 Τμήμα Εφαρμογής Φορολογικών ΔιατάξεωνΤο άρθρο 84 του Π.Δ. 284/1988, όπως ισχύει, αντικαθίσταται ως εξής: 84Υπηρεσίες Τελωνειακών Ερευνών (Ε.Υ.Τ.Ε.). 1Στη Γενική Διεύθυνση Τελωνείων και Ειδικών Φόρων Κατανάλωσης συνιστώνται οι ακόλουθες Ειδικές Υπηρεσίες Τελωνειακών Ερευνών (Ε.Υ.Τ.Ε.) ως Ειδικές Αποκεντρωμένες Τελωνειακές Υπηρεσίες, επιπέδου Διεύθυνσης, υπαγόμενες στον Υπουργό Οικονομικών και εποπτευόμενες απ αυτόν μέσω των αρμοδίων Διευθύνσεων της Γενικής αυτής Διεύθυνσης. 1Ε.Υ.Τ.Ε. Αττικής, με έδρα τον Πειραιά και χωρική αρμοδιότητα που εκτείνεται στις Νομαρχίες Αθηνών, Πειραιά, Ανατολικής και Δυτικής Αττικής, Αργολίδας, Βοιωτίας, Εύβοιας και Κορινθίας. 2Ε.Υ.Τ.Ε. Κεντρικής και Δυτικής Μακεδονίας, με έδρα τη Θεσσαλονίκη και χωρική αρμοδιότητα που εκτείνεται στις Νομαρχίες Γρεβενών, Θεσσαλονίκης, Ημαθίας, Καστοριάς, Κιλκίς, Κοζάνης, Πέλλας, Πιερίας, Σερρών, Χαλκιδικής και Φλώρινας. 3Ε.Υ.Τ.Ε. Ανατολικής Μακεδονίας και Θράκης, με έδρα την Καβάλα και χωρική αρμοδιότητα που εκτείνεται στις Νομαρχίες Δράμας, Καβάλας, Ξάνθης και Ροδόπης. 4Ε.Υ.Τ.Ε. Έβρου, με έδρα την Αλεξανδρούπολη και χωρική αρμοδιότητα που εκτείνεται στην ομώνυμη Νομαρχία. 5Ε.Υ.Τ.Ε. Ηπείρου και Νήσων, με έδρα την Ηγουμενίτσα και χωρική αρμοδιότητα που εκτείνεται στις Νομαρχίες Άρτας, Θεσπρωτίας, Ιωαννίνων, Κέρκυρας, Λευκάδας και Πρέβεζας. 6Ε.Υ.Τ.Ε. Κεντρικής Ελλάδας, με έδρα το Βόλο και χωρική αρμοδιότητα που εκτείνεται στις Νομαρχίες Ευρυτανίας, Καρδίτσας, Λάρισας, Μαγνησίας, Τρικάλων και Φθιώτιδας. 7Ε.Υ.Τ.Ε. Δυτικής Ελλάδας, με έδρα την Πάτρα και χωρική αρμοδιότητα που εκτείνεται στις Νομαρχίες Αιτωλοακαρνανίας, Αχαΐας, Ζακύνθου, Κεφαλληνίας και Φωκίδας. 8Ε.Υ.Τ.Ε. Νότιας Ελλάδας, με έδρα την Καλαμάτα και χωρική αρμοδιότητα που εκτείνεται στις Νομαρχίες Αρκαδίας, Ηλείας, Λακωνίας και Μεσσηνίας. 9Ε.Υ.Τ.Ε. Νήσων Κεντρικού Αιγαίου, με έδρα την Ερμούπολη Σύρου και χωρική αρμοδιότητα που εκτείνεται στη Νομαρχία Κυκλάδων. 10Ε.Υ.Τ.Ε. Νήσων Ανατολικού Αιγαίου, με έδρα τη Μυτιλήνη και χωρική αρμοδιότητα που εκτείνεται στις Νομαρχίες Λέσβου, Σάμου και Χίου. 11Ε.Υ.Τ.Ε. Δωδεκανήσου, με έδρα τη Ρόδο και χωρική αρμοδιότητα που εκτείνεται στην ομώνυμη Νομαρχία. 12Ε.Υ.Τ.Ε. Κρήτης, με έδρα το Ηράκλειο και χωρική αρμοδιότητα που εκτείνεται στις Νομαρχίες Ηρακλείου, Λασηθίου, Ρεθύμνης και Χανίων. 2Κάθε Ε.Υ.Τ.Ε. συγκεντρώνει, επεξεργάζεται και αξιοποιεί πληροφοριακά στοιχεία και ενημερώνει τις αρμόδιες κατά περίπτωση Τελωνειακές Αρχές, καθώς και τις λοιπές Κρατικές Υπηρεσίες ή μέσω της Ε.Υ.Τ.Ε. Αττικής, τις συνεργαζόμενες Υπηρεσίες άλλων Κρατών ή Διεθνών Οργανισμών, εφόσον συντρέχει περίπτωση. Παρέχει Τεχνική Υποστήριξη στις Νομαρχιακές Τελωνειακές Υπηρεσίες στη δράση τους κατά του λαθρεμπορίου, των ναρκωτικών, των όπλων και πυρομαχικών, της δίωξης, κατά λόγο αρμοδιότητας, της λαθραλιείας, αρχαιοκαπηλείας, λαθρομετανάστευσης, τρομοκρατίας, καθώς και των λοιπών Τελωνειακών, Δασμολογικών ή Φορολογικών κ.λ.π. παραβάσεων των οποίων η πρόληψη, δίωξη ή καταστολή υπάγεται στην αρμοδιότητα της Γενικής Διεύθυνσης Τελωνείων και Ειδικών Φόρων Κατανάλωσης. Υποβοηθά και συνδράμει την επιχειρησιακή δράση των Περιφερειακών Υπηρεσιών της χωρικής της αρμοδιότητας, εφόσον ζητηθεί απ αυτές ή κατόπιν εντολής της Γενικής Διεύθυνσης Τελωνείων και Ειδικών Φόρων Κατανάλωσης. Τηρεί σε λειτουργία, σε 24ωρη βάση, σταθμό ασυρμάτου για την επικοινωνία με τις άλλες Ε.Υ.Τ.Ε. και τις λοιπές Τελωνειακές Υπηρεσίες, πλωτά, χερσαία ή εναέρια μέσα για την εκτέλεση του διωκτικού της έργου, καθώς και με άλλες Υπηρεσίες της ημεδαπής ή αλλοδαπής, έπειτα από έγκριση ή εντολή της Γενικής Δ/νσης Τελωνείων και Ειδικών Φόρων Κατανάλωσης. Τηρεί αρχείο δικαστηριακής νομολογίας (Ποινικών, Διοικητικών και λοιπών Δικαστηρίων) και διατάξεων του ημεδαπού, κοινοτικού και διεθνούς δικαίου σε θέματα αρμοδιότητας της, για την παροχή νομικής φύσης οδηγιών προς τις Τελωνειακές Αρχές της χωρικής της αρμοδιότητας, σε συνεργασία με τις αρμόδιες επιτελικές Τελωνειακές Διευθύνσεις, για λόγους ομοιόμορφης και πληρέστερης εκπροσώπησης της Τελωνειακής Υπηρεσίας ενώπιον των Δικαστικών και λοιπών Αρχών. Συμμετέχει, ύστερα από έγκριση του Υπουργού Οικονομικών, σε συνέδρια, συνδιασκέψεις και εκπαιδευτικά προγράμματα που διοργανώνονται από αντίστοιχες Υπηρεσίες του Εξωτερικού για ειδικά θέματα συνεργασίας ή εκπαίδευσης, σχετικά με την πρόληψη και καταστολή του λαθρεμπορίου, της διακίνησης και διάδοσης των ναρκωτικών και ψυχοτρόπων ουσιών, της δίωξης των Τελωνειακών, Δασμολογικών, Φορολογικών και λοιπών παραβάσεων αρμοδιότητας της Γενικής Διεύθυνσης Τελωνείων και Ειδικών Φόρων Κατανάλωσης. Μεριμνά για την οργάνωση δικτύων πληροφοριοδοτών και την κατάρτιση μητρώου λαθρεμπόρων και παραβατών των περί συναλλάγματος και λοιπού οικονομικού εγκλήματος διατάξεων, αρμοδιότητας της Τελωνειακής Υπηρεσίας. Προς τούτο συνεργάζεται με τις Τελωνειακές Υπηρεσίες της χωρικής της αρμοδιότητας, ελέγχει και ερευνά για περιπτώσεις υπερτιμολογήσεων και υποτιμολογήσεων και γενικά κάθε παράνομη δραστηριότητα που υπόκειται στον έλεγχο της Τελωνειακής Υπηρεσίας. Συνεργάζεται με τις άλλες Ε.Υ.Τ.Ε., όταν η παράνομη δραστηριότητα εκτείνεται και στη χωρική τους αρμοδιότητα, ώστε να καταστεί δυνατή η συνέχιση της δίωξης και εκτός της χωρικής της αρμοδιότητας, ενημερώνοντας σχετικά και τη Γενική Διεύθυνση Τελωνείων και Ειδικών Φόρων Κατανάλωσης. Είναι αρμόδια για την πρόληψη, δίωξη και καταστολή των παραβάσεων εκείνων, η δίωξη των οποίων έχει με ειδικές διατάξεις ανατεθεί στην Τελωνειακή Υπηρεσία (λαθραλιεία, αρχαιοκαπηλεία, λαθρομετανάστευση, τρομοκρατία, παραβάσεις της νομοθεσίας περί μονοπωλιακών ειδών και προστασίας του Εθνικού Νομίσματος κ.λ.π.). Είναι επίσης αρμόδια για τον έλεγχο της νόμιμης χρησιμοποίησης ειδών που τελούν υπό ειδική, σύμφωνα με τα ισχύοντα, τελωνειακή παρακολούθηση. Είναι αρμόδια για την εφαρμογή της ισχύουσας για τους ειδικούς φόρους κατανάλωσης νομοθεσίας, αρμοδιότητας Γενικής Διεύθυνσης Τελωνείων και Ειδικών Φόρων Κατανάλωσης, ως προς τον έλεγχο των Τελωνειακών, Φορολογικών και λοιπών παραβάσεων. Είναι αρμόδια για τη συλλογή και επεξεργασία των σχετικών με τα ανωτέρω θέματα πληροφοριών, την κατάρτιση μητρώου λαθρεμπορίου, υπόπτων λαθρεμπορίας προσώπων, μεταφορικών μέσων, για τις λαθρεμπορικές πράξεις και λοιπές παραβάσεις κατ αντικείμενο, όπως επίσης και για την παρακολούθηση των δραστών, μέσων και μεθόδων δράσης τους. Τα ανωτέρω στοιχεία διαβιβάζει υποχρεωτικά και προς τις αρμόδιες Επιτελικές Διευθύνσεις της Γενικής Διεύθυνσης Τελωνείων ή τις άλλες Ε.Υ.Τ.Ε., εφόσον ζητηθούν για τις διωκτικές τους ανάγκες. Κατά την εκπλήρωση της αποστολής της από θάλασσα, μπορεί να ενεργεί έρευνες και ελέγχους των ναυτιλιακών και λοιπών Τελωνειακών και άλλων, χρησίμων για τους ελέγχους αυτούς, εγγράφων των πλοίων γενικά εντός των Ελληνικών Χωρικών υδάτων, υπό την προϋπόθεση της τήρησης των κανόνων και των εθίμων του Διεθνούς Ναυτικού Δικαίου και ενημερώνεται αμέσως σε κάθε περίπτωση ανακάλυψης από τις περιφερειακές υπηρεσίες της χωρικής της αρμοδιότητας λαθρεμπορίου, ναρκωτικών και λοιπών παραβάσεων. Μεριμνά για τη διενέργεια προανακριτικών πράξεων, την καταμήνυση των παραβάσεων στις αρμόδιες Δικαστικές Αρχές, την παρακολούθηση των ποινικών, τελωνειακών, δασμολογικών, φορολογικών και λοιπών συναφών προς αυτές υποθέσεων, τη βεβαίωση και είσπραξη των δασμών και λοιπών φόρων, τελών και δικαιωμάτων, που αναλογούν στα είδη που αποτελούν αντικείμενο της παράβασης, την είσπραξη των επιβαλλομένων πολλαπλών τελών και προστίμων, σύμφωνα με τις ισχύουσες διατάξεις νόμων και την τήρηση αρχείου δικαστηριακής και διοικητικής νομολογίας, σε θέματα Τελωνειακής, Φορολογικής Ποινικής ή άλλης συναφούς νομοθεσίας. Φροντίζει για την καλή συντήρηση, σε συνεργασία με την Αποθήκη Υλικού και Ιματισμού της Ε.Υ.Τ.Ε. Αττικής και χειρίζεται τα χερσαία, θαλάσσια και εναέρια μέσα κίνησης και άλλα μέσα και όργανα που διατίθενται σ αυτή για τη δράση της και την υποβοήθηση της δράσης των Τελωνειακών Υπηρεσιών της χωρικής της αρμοδιότητας, όταν αυτό επιβάλλεται. Επιμελείται και μεριμνά για την παραλαβή και διαχείριση ανταλλακτικών και λοιπών αναγκαίων υλικών, καυσίμων και εφοδίων για όλα τα μέσα κίνησης αρμοδιότητας της και λοιπών οργάνων που χρησιμοποιούνται απ αυτή. Μεριμνά για την παραλαβή και διαχείριση των μέσων δίωξης, Ιματισμού, Οπλισμού και κάθε είδους υλικού και συνεργάζεται, όπου απαιτείται, με την Ε.Υ.Τ.Ε. Αττικής για τη συντήρηση και επισκευή αυτών. Μεριμνά για τη διαχείριση των δεσμευομένων ή δημευομένων αντικειμένων λαθρεμπορίας. Ειδικά η Ε.Υ.Τ.Ε. Αττικής μεριμνά για την εξασφάλιση και διατήρηση επαρκών αποθεμάτων ανταλλακτικών και λοιπών υλικών, μηχανημάτων, οργάνων κ.λ.π. αναγκαίων για τη συντήρηση και επισκευή των Πλοίων Δίωξης Λαθρεμπορίου (Αντιλαθρεμπορικών Πλοίων) της Τελωνειακής Υπηρεσίας, σύμφωνα με τις διατάξεις του Α.Ν. 389/1936 (ΦΕΚ Α 557), καθώς και των στολών και λοιπών ειδών Ιματισμού της Τελωνειακής Υπηρεσίας, (Αποθήκης Υλικού και Ιματισμού). Επί πλέον η Ε.Υ.Τ.Ε. Αττικής ασκεί την αρμοδιότητα παροχής, λήψης και επαλήθευσης στοιχείων με άλλες Τελωνειακές και λοιπές διωκτικές Υπηρεσίες του Εξωτερικού και συντονισμού των Ε.Υ.Τ.Ε. και των Παραρτημάτων τους. Αρμοδιότητες, πέραν των ανωτέρω, που έχουν ανατεθεί στις Ε.Υ.Τ.Ε., με διάφορες ειδικές (Εθνικές και Κοινοτικές) διατάξεις, όπως διατάξεις που αφορούν ατέλειες, ελεύθερη χρήση ειδών, παρακολούθηση θαλαμηγών κ.λ.π., εξακολουθούν να ασκούνται από την κατά τόπο αρμόδια Ε.Υ.Τ.Ε. Αποκλειστικό έργο των Πλοίων Δίωξης Λαθρεμπορίου (Π.Δ.Λ.) και των Πληρωμάτων αυτών, που έχει στη διάθεση της, είναι η κατά θάλασσα άσκηση των αρμοδιοτήτων της. Σε περιπτώσεις αδράνειας των Π.Δ.Λ., τα μέλη των πληρωμάτων αυτών που δεν απασχολούνται στη συντήρηση και φύλαξη αυτών, εξακολουθούν να απασχολούνται στη δίωξη και καταστολή όλων των ανωτέρω παραβάσεων. Στις Ε.Υ.Τ.Ε. κατά λόγο χωρικής αρμοδιότητας περιέρχονται οι αρμοδιότητες του Τελωνείου Δίωξης Λαθρεμπορίου της Νομαρχίας Αττικής (άρθρο 106 παράγραφος 1 Αβ Π.Δ. 636/1977 - ΦΕΚ 209/Α), το οποίο καταργείται. 3Κάθε Ε.Υ.Τ.Ε. διαρθρώνεται στα ακόλουθα Τμήματα, μεταξύ των οποίων κατανέμονται οι αρμοδιότητες της παραγράφου 2 του παρόντος άρθρου, σύμφωνα και με τον Κανονισμό Λειτουργίας αυτής: 1Τμήμα Α Γενικών θεμάτων, β) Τμήμα Β Τελωνειακών θεμάτων, γ) Τμήμα Γ Ερευνών, δ) Τμήμα Δ Δράσης. 2Τμήμα Ε Δικαστικού και Φορολογικής Διαδικασίας, στ) Τμήμα ΣΤ Κίνησης, ζ) Τμήμα Ζ Επικοινωνιών. 4Στις Ε.Υ.Τ.Ε. Αττικής, Κεντρικής και Δυτικής Μακεδονίας, Δυτικής Ελλάδας και Κρήτης λειτουργεί επίσης «Τμήμα Η Τελωνειακών Πληροφοριών CΙS - SCΕΝΤ  Στην Ε.Υ.Τ.Ε. Αττικής λειτουργούν επί πλέον και τα ακόλουθα Τμήματα:. Τμήμα θ Αποθήκης Υλικού - Επισκευών για την κάλυψη των σχετικών αναγκών και των άλλων Ε.Υ.Τ.Ε. και των Παραρτημάτων τους και. Τμήμα Γ Ιματισμού για την κάλυψη των αναγκών σε στολές των υπαλλήλων της Γενικής Διεύθυνσης Τελωνείων και Ειδικών Φόρων Κατανάλωσης» Το άρθρο 85 του Π.Δ. 284/1988 όπως ισχύει, αντικαθίσταται ως εξής: 85 των Ε.Υ.Τ.Ε. 1 Τα Παραρτήματα της Ε.Υ.Τ.Ε. Κεντρικής και Δυτικής Μακεδονίας, επιπέδου Υποδιεύθυνσης, είναι τα ακόλουθα 1 Δυτικής Μακεδονίας, με έδρα τη Φλώρινα και χωρική αρμοδιότητα που εκτείνεται στις Νομαρχίες Γρεβενών, Καστοριάς, Κοζάνης και Φλώρινας. 2 Κιλκίς, με έδρα τους Ευζώνους και χωρική αρμοδιότητα που εκτείνεται στην ομώνυμη Νομαρχία. 3 Σερρών, με έδρα τον Προμαχώνα και χωρική αρμοδιότητα που εκτείνεται στην ομώνυμη Νομαρχία. 2 Στην Κέρκυρα, τη Σάμο και τα Χανιά λειτουργούν Παραρτήματα, επιπέδου Υποδιεύθυνσης, των Ε.Υ.Τ.Ε. Ηπείρου και Νήσων, Νήσων Ανατολικού Αιγαίου και Κρήτης αντίστοιχα, με χωρική αρμοδιότητα που εκτείνεται στην ομώνυμη Νομαρχία. 3 Τα Παραρτήματα των Ε.Υ.Τ.Ε. έχουν τις ίδιες με τις Ε.Υ.Τ.Ε. αρμοδιότητες, μέσα στα όρια της χωρικής τους αρμοδιότητας, οι οποίες κατανέμονται σε αντίστοιχα με τις Ε.Υ.Τ.Ε. Τμήματα της παραγράφου 3 του άρθρου 84 του παρόντος. Των Διευθύνσεων και των Υποδιευθύνσεων της Γ.Δ. Τελωνείων και Ειδικών Φόρων Κατανάλωσης του παρόντος Π. Δ/τος προΐστανται υπάλληλοι του Κλάδου ΠΕ Τελωνειακών με βαθμό Διευθυντή Β ή Α. Των Τμημάτων των ανωτέρω Διευθύνσεων και Υποδιευθύνσεων και των Ανεξαρτήτων Γραφείων της Γεν. Δ/ νσης Τελωνείων και Ειδικών Φόρων Κατανάλωσης, πλην των Τμημάτων Δ Δράσης, ΣΤ Κίνησης και Ζ Επικοινωνιών των Ε.Υ.Τ.Ε. και των Παραρτημάτων τους, προΐστανται υπάλληλοι με βαθμό Τμηματάρχη Β ή Α του Κλάδου ΠΕ Τελωνειακών. Των Τμημάτων Δ Δράσης των Ε.Υ.Τ.Ε. και των Παραρτημάτων τους προΐστανται υπάλληλοι με βαθμό Τμηματάρχη Β ή Α των Κλάδων ΠΕ, ΤΕ ή ΔΕ Τελωνειακών. Των Τμημάτων ΣΤ Κίνησης και Ζ Επικοινωνιών των Ε.Υ.Τ.Ε. και των Παραρτημάτων τους προΐστανται υπάλληλοι με βαθμό Τμηματάρχη Β ή Α του Κλάδου ΔΕ Τελωνειακών του Τμήματος Ζ Επικοινωνιών της Ε.Υ.Τ.Ε. Αττικής προΐσταται υπάλληλος του Κλάδου ΤΕ Πλοίων Δίωξης Λαθρεμπορίου Ειδικότητας Ραδιοτηλεγραφητών. Η ισχύς των διατάξεων του παρόντος αρχίζει από τη δημοσίευσή του στην Εφημερίδα της Κυβέρνησης Κάθε άλλη διάταξη, που αντίκειται στο παρόν, καταργείται. Στον Υφυπουργό Οικονομικών αναθέτουμε τη δημοσίευση και εκτέλεση του παρόντος Προεδρικού Διατάγματος.